sv en nb da da de hu da de nb tr it da cs da nb en da da da en da en de fr fr de es da da en en pt en en fr en it fr de en sv fr de de fr fr fr sv en fr en ja fr de fr es nb fr de en en sv de de fr en fr it fr en sv sv da da da da da da da sv nb
SAS Skytteklub | Sas Klubben
I SAS Skytteklub skyder vi med pistoler og rifler, men ikke med haglgevær, altså ingen lerduer. Om sommeren skyder vi på Københavns Skytte Center på Kalvebod, hvor vi også har et lille klublokale.
Der skyder vi med pistoler i kalibrene .22, .38, .357mag og 9mm. Og med rifler i kalibrene .22 og 6,5×55.
Klubben har våben til låns. Eget våben først efter 2 års aktivt skydende. (Et politikrav).
Skydetider: Hver lørdag året rundt, fra 11 til lukketid. I kraft af klubbens samarbejde med Frederiksberg Skyttelaug kan vi også bruge deres skydetid søndag, ligesom de kan bruge vores skydetid lørdag.I sommerhalvåret desuden om tirsdagen fra 16 til 20.
For skytter med eget våben er det muligt at komme når som helst og købe skydetid i vagten (på timebasis.) I Københavns Skytte Centers åbningstid, forstås. Om vinteren skyder vi luft (4,5mm) og kal .22 i DGIbyen lige ved Hovedbanegården, og det er hver onsdag fra 16 til 18, med mulighed for forlængelse. Hvis du blot vil skyde for hyggens skyld, er det helt i orden, og hvis du vil blive rigtig god, så er der også mulighed for det. Det kræver blot at du lytter til instruktøren og gør som instrueret.
SAS Skytteklub er vært for en konkurrence, SAS Cup på tjenestepistol, der løber i de 6 vintermåneder november – april. Den trækker mange skytter til fra Københavnsområdet.
Kontingent: 80,-/måned (+ medlemskab af SAS Klubben).
Kontakt formand:Finn Johansen på finn.johansen@webspeed.dk eller finn.johansen@sas.dk
SAS Group Club | Ved Diget 25 | 2770 Kastrup | tlf. 61312513 |